31988L0465
L 228/31
JURNALUL OFÍCIAL AL UNIUNII EUROPENE
DIRECTIVA COMISIEI
din 30 iunie 1988
de adaptare la progresul tehnic a Directivei 78/764/CEE a Consiliului de apropiere a legislațiilor statelor membre cu privire la scaunul pentru conducătorul de tractoare agricole sau forestiere pe roți
(88/465/CEE)
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Directiva 74/150/CEE a Consiliului din 4 martie 1974 de apropiere a legislațiilor statelor membre cu privire la omologarea tractoarelor agricole sau forestiere pe roți (1), astfel cum a fost modificată ultima dată prin Directiva 88/297/CEE (2), în special articolul 11,
întrucât, având în vedere experiența acumulată și ținând seama de stadiul actual al tehnicii, este posibilă în prezent modificarea clasificării tractoarelor standard stabilită de Directiva 78/764/CEE (3), astfel cum a fost modificată ultima dată prin Directiva 87/354/CEE (4), cât și îmbunătățirea anumitor dispoziții ale respectivei directive pentru a fi mai exacte și mai complete;
întrucât această nouă clasificare a fost de asemenea acceptată de ISO pe baza rezultatelor cercetărilor efectuate în Europa și în Statele Unite ale Americii;
întrucât măsurile stabilite de prezenta directivă sunt conforme cu avizul Comitetului pentru adaptarea la progresul tehnic a directivelor în vederea eliminării barierelor tehnice în realizarea comerțului în sectorul tractoarelor agricole și forestiere,
ADOPTĂ PREZENTA DIRECTIVĂ:
Articolul 1
Anexele I și II la Directiva 78/764/CEE se modifică în conformitate cu anexa la prezenta directivă.
Articolul 2
(1) De la 1 octombrie 1988, statele membre nu pot:
(a)
-
refuza, pentru un tip de tractor, acordarea omologării CEE de tip, eliberarea documentului menționat la articolul 10 alineatul (1) ultima liniuță din Directiva 74/150/CEE sau acordarea omologării de tip naționale și nici
-
interzice punerea în circulație a tractoarelor,
în cazul în care scaunul pentru conducător montat pe tipul respectiv de tractor sau pe tractoare este conform cu dispozițiile prezentei directive;
(b)
-
refuza, pentru un tip de scaun pentru conducător, acordarea omologării CEE de tip pentru componente sau acordarea omologării de tip naționale dacă respectivul tip este conform cu dispozițiile prezentei directive sau
-
interzice introducerea pe piață a scaunelor pentru conducător care poartă marca de omologare CEE de tip pentru componente emisă în conformitate cu dispozițiile prezentei directive.
(2) De la 1 octombrie 1989, statele membre:
(a)
-
nu mai pot elibera documentul menționat la articolul 10 alineatul (1) ultima liniuță din Directiva 74/150/CEE pentru nici un tip de tractor al cărui scaun pentru conducător nu este conform cu dispozițiile prezentei directive;
-
pot refuza acordarea omologării de tip naționale pentru un tip de tractor al cărui scaun pentru conducător nu este conform cu dispozițiile prezentei directive;
(b)
-
nu acordă omologarea CEE de tip pentru componente în cazul unui anumit tip de scaun pentru conducător dacă acesta nu este conform cu dispozițiile prezentei directive;
-
pot refuza acordarea omologării naționale de tip pentru componente în cazul unui anumit tip de scaun pentru conducător dacă acesta nu este conform cu dispozițiile prezentei directive.
Articolul 3
Statele membre pun în aplicare dispozițiile necesare pentru a se conforma prezentei directive până la 30 septembrie 1988. Statele membre informează de îndată Comisia cu privire la aceasta.
Articolul 4
Prezenta directivă se adresează statelor membre.
Adoptată la Bruxelles, 30 iunie 1988.